**DECIZIA**

**Consiliului raional nr. 7/10 din 09 decembrie 2015 „Cu privire la expunerea unui spaţiu pentru locaţiune prin licitaţie publică”**

Aferent demersului IMSP „Centrul de sănătate Antonești” nr.54 din 30.10.2015;

în conformitate cu prevederile Regulamentului cu privire la modul de dare în locaţiune a activelor neutilizate, aprobat prin Hotărârea Guvernului Republicii Moldova nr. 483 din 29.03.2008 şi Regulamentului privind licitaţiile cu strigare şi cu reducere, aprobat prin Hotărârea Guvernului Republicii Moldova nr. 136 din 10.02.2009;

în baza art. 43, alin. (1), lit. e), art. 46 şi art. 77, alin. (5) din Legea nr. 436–XVI din 28 decembrie 2006 privind administraţia publică locală, Consiliul raional Ştefan Vodă

**DECIDE:**

1. Se permite expunerea la licitaţie publică pentru selectarea locatarului încăperii neutilizate cu suprafaţa de 26,60 m.p., numărul cadastral 8514200187, în incinta clădiri oficiului medicilor de familie din s. Carahasani, prin contract de locaţiune şi cuantumul minim anual al chiriei de 6049, 69 (șase mii patruzeci și nouă) lei 69 bani, cu includerea separată a sumelor pentru serviciile de regie conform facturilor.

2. Directorul IMSP „Centrul de sănătate Antonești” (Ivana Sîrbu) va emite ordinul de instituire a Comisiei de licitaţie pentru locaţiunea spaţiului neutilizat, specificate în pct. 1 al prezentei decizii, conform Regulamentului cu privire la modul de determinare şi comercializare a activelor neutilizate ale întreprinderilor, aprobat prin Hotărârea Guvernului Republicii Moldova nr. 480 din 28.03.2008.

3. Comisia de licitaţie va activa în conformitate cu prevederile Regulamentului privind licitaţiile cu strigare şi cu reducere, aprobat prin Hotărârea Guvernului Republicii Moldova nr.136 din 10.02.2009.

4. Se abrogă decizia Consiliului raional nr. 3/11 din 30 04.2015 cu privire la expunerea unui spaţiu pentru locaţiune prin licitaţie publică.

5. Controlul executării prezentei decizii se pune în sarcină dlui Vasile Gherman, vicepreşedintele raionului Ştefan Vodă.

6. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

IMSP „Centrul de sănătate Antonești”;

Prin publicare pe pagina web și în Monitorul oficial al Consiliului raional Ștefan Vodă.

**Preşedintele şedinţei**

**Vladimir Baligari**

**Secretarul Consiliului raional**

**Ion Ţurcan**